ચોક્કસ, એક તબક્કે ફંડિંગ મહત્ત્વપૂર્ણ છે. પણ તમારી ફંડિંગ મેળવવાની દોટ તમને ઉત્પાદન પર ધ્યાન કેન્દ્રિત કરવાનું ભૂલાવી ન દે. જ્યારે એક રોકાણકારે રસ દાખવ્યો હતો ત્યારે મેં ફંડિંગ મેળવવા ઘણો સમય વેડફી નાંખ્યો હતો અને ત્યારે મને અહેસાસ થયો હતો કે મારી પ્રોડક્ટ સમયસર શરૂ થઈ શકી નહોતી, જેના કારણે બન્યું એવું કે તે રોકાણકારને રસ જ ઊડી ગયો. મારા માટે બાવાના બંને બગડવા જેવી સ્થિતિ સર્જાઈ હતી.